ZAPISNIK 

sa 7. sjednice Općinskog vijeća Općine Žakanje

održane 24.04.2014. godine u 18,00 sati

Nazočni: Vesna Hajsan-Dolinar, Zlatko Jaklević, Zlatko Bućan, Mirjana Bregar, Stjepan Plesac, Zvonko Kožar, Danijel Jurkaš, Branko Zvonković, Mario Kohanić, Antun Brunski
Ostali nazočni:      Nikola Sopčić, načelnik, Denis Mihelić, zamjenik načelnika, Anita Srbelj-Dehlić, pročelnica
Nije nazočan: Dragutin Blažina (opravdano)

Predsjednica Općinskog vijeća Općine Žakanje, gospođa Vesna Hajsan-Dolinar otvorila je 7. sjednicu Općinskog vijeća Općine Žakanje, pozdravila je sve prisutne, te predložila slijedeći dnevni red 
DNEVNI RED

· Aktualni sat

1. Usvajanje zapisnika sa 6. sjednice Općinskog vijeća Općine Žakanje
2. I. izmjene i dopune Proračuna Općine Žakanje ua 2014. Godinu

3. Prijedlog Odluke o odabiru ponuda za kupnju zemljkšta u Poslovnoj zoni Žakanje:

a) K.č.br. 489/127, 489/128, 489/31 sve k.o. Žakanje

b) K.č.br. 489/169 k.o. Žakanje

4. Prijedlog Odluke o raspisivanju izbora za članove vijeća mjesnih odbora na području Općine Žakanje

5. Odluka o imenovanju Izbornog povjerenstva za provedbu izbora za članove vijeća mjesnih odbora

6. Razno

Dnevni red jednoglasno je usvojen.

-Aktualni sat

Vijećnik Danijel Jurkaš postavio je pitanje u kojoj je fazi postupak upisa vlasništva Općine Žakanje na nekretninama javnog dobra, konkretno u Jurovu, budući da ima zainteresiranih koji bi otkupili dio parcela koje se trenutno ne koriste.

Načelnik Nikola Sopčić je odgovorio da zainteresirani za otkup podnesu molbu u Jedinstveni upravni odjel pa će se pojedinačno provoditi daljnji postupak, ukidanje svojstva javnog dobra i prodaja, ali uz prethodno mišljenje Mjesnog odbora. 
Vijećnik Stjepan Plesac postavio je pitanja u svezi uređenja puta u Jurovskom brodu, odnosno zacjevljenja iskopane grabe. Također je postavio pitanje da li je moguće da se na kupalište u Jurovskom brodu postavi rasvjeta, budući da je ona prije već bila instalirana, ali se prilikom rekonstrukcije ceste na graničnom prijelazu iskopčala, te se ponovno nije priključila.

Načelnik Nikola Sopčić odgovorio je kako će se u narednom periodu, čim vremenske prilike dopuste  izvozit će se kamen i postaviti cijevi u grabi, a i izvršit će se ponovno priključenje rasvjete na kupalištu.

Vijećnik Zvonko Kožar naveo je još neke radove koje bi trebalo napraviti kao bi se spomenuti put u Jurovskom Brodu uredio do kraja. Također je postavio pitanje koje aktivnosti provode djelatnici Vodoprivrede na kanalu u Jurovskom Brodu.

Načelnik Nikola Sopčić odgovorio je kako će se put do kraja urediti. Načelnik također nema saznanja o radovima Vodoprivrede budući da se radovi ne odvijaju u suradnji s Općinom. Navodi mogućnost da je na prijavu privatnog vlasnika uz kanal, Vodoprivreda došla izvršiti određene radove.
Ad1.)
Vijećnik Danijel Jurkaš iznio je prigovor da je u točci 16 krivo konstatirano da je bio jedan glas SUZDRŽAN, već da je bio jedan glas PROTIV.

Zapisnik sa 6. Sjednice Općinskog vijeća Općine Žakanje zajedno s prigovorom JEDNOGLASNO je usvojen.

Ad2.)
Pročelnica Anita Srbelj-Dehlić pojasnila je kako se pristupilo I. izmjenama i dopunama Proračuna Općine Žakanje najprije zbog kratkoročnog zaduživanja kod Karlovačke banke, pa se planira pozicija u proračunu za tu namjenu. Mijenjaju se u manje značajnom iznosu i neke druge pozicije prema prijedlogu u materijalima. 

Vijećnik Danijel Jurkaš postavio je pitanje zbog čega se povećava pozicija prihoda iz državnog i županijskog proračuna, na što mu je pročelnica odgovorila kako je općine prijavila projekt na natječaje te očekuje pomoći iz tih izvora. 
Vijećnik Danijel Jurkaš osvrnuo se i na podjelu sredsava za vatrogastvo gde su isti iznosi predviđeni za tekuće kao i za kapitalne donacije, za što naovdi da bi za tekuće trebalo biti više jer su tekući izdaci VZ puno veći od kapitalnih. 

Pročelnica je odgovorila kako će pred kraj godine biti još rebalans proračuna kada će se sve pozicije uskladiti sa stvarnim  ostvarenjem.

Vijećnik Antun Brunski postavio je pitanje u svezi planiranog i ostvarenog iznosa za poštarinu, te je pitao što ulazi u poziciju 52 ostali nespomenuti rashodi poslovanja.
Pročelnica je odgovorila da je pozicija za poštarinu ostvarena u većem iznosu od prethodnih godina budući da u JUO nije više zaposlen dostavljač koji je prijašnjih godina dostavljao većinu pismovnih pošiljaka, od čega je najveći dio otprema uplatnica za komunalnu i grobnu naknadu. Kako se te uplatnice dostavljaju početkom godine, ostvaren je do sada i veći trošak na pozicije za poštarinu nego što će se ostvariti još do kraja godine. Odgovorila je kako se na poziciju 52 knjiže svi troškovi koji nisu posebno iskazani a odnose se na nabavu kopirnog stroja (a koji će nakon donesenog rebalansa biti proknjižen na poziciju 75 ostala uredska oprema), nabava potrošnog materijala, opreme..
Općinsko vijeće Općine Žakanje jednoglasno je usvojilo I. Izmjene i dopune proračuna Općine Žakanje.
Ad3.)
Načelnik Nikola Sopčić je pojasnio kako je na temelju odluke donesene na prethodnoj sjednici OV, raspisan natječaj za prodaju zemljišta u Poslovnoj zoni Žakanje. Na natječaj su se sa svojim ponudama javile prethodno zainteresirane tvrtke Maksim trade energija i Ekomirin te ujedno udovoljavaju svim uvjetima natječaja.
Vijećnik Danijel Jurkaš tražio je na uvid poslovni plan koji je tražen u postupku javnog natječaja te mu je isti odmah uručen.

a) Općinsko vijeće Općine Žakanje JEDNOGLASNO je donijelo Odluku o prodaji zemljišta u Poslovnoj zoni Žakanje tvrtki Maksim trade energija d.o.o..
b) Općinsko vijeće Općine Žakanje JEDNOGLASNO je donijelo Odluku o prodaji zemljišta u Poslovnoj zoni Žakanje tvrtki Ekomirin d.o.o.

Ad4.)
Načelnik Nikola Sopčić objasnio je razlog donošenja nove odluke o raspisivanju izbora za članove vijeća mjesnih odbora. Zbog različitog tumačenja Državnog izbornog povjerenstva i Ministarstva uprave, nije moguće održati istovremeno održati izbore za članove EP i članove vijeća MO. Načelnik je predložio da se izbori za MO provedu 15. Lipnja 2014. Godine u vremenu od 08-12 sati.

Općinsko vijeće Općine Žakanje JEDNOGLASNO je donijelo Odluku o raspisivanju izbora za članove vijeća Mjesnih odbora a području općine Žakanje.

Ad5.)
Načelnik Nikola Sopčić predložio je da se u Izborno povjerenstvo za provedbu izbora za članove vijeća mjesnih odbora imenuje Anita Srbelj-Dehlić za predsjednicu, Evica Kuzman za zamjenicu predsjednice, Ivan Sopčić za člana, a da i svaka politička stranka predloži još po jednog člana. Tako je ispred HDZ-a predložena Mirjana Bregar, ispred HSS-a Branko Zvonković, a ispred HSP AS Antun Brunski.

Općinsko vijeće Općine Žakanje JEDNOGLASNO je usvojilo Odluku o imenovanju izbornog povjerenstva za provedbu izbora za članove vijeća Mjesnih odbora  na području Općine Žakanje.
Ad6.)
· Načelnik Nikola Sopčić informirao je vijećnike o namjeri zapošljavanja jedne osobe na upražnjeno mjesto domara- vozača- ložača- dostavljača. Razlog tome je ponajprije u tome što ove godine nemamo mogućnost korištenja programa Javnih radova preko HZZ-a, a potrebno je održavati javne površine, groblje, upravljati kotlovnicom i sl.

· Na prijedlog načelnika Nikole Sopčića,  sa 7 glasova ZA i 3 glasa SUZDRŽANO Zlatko Bućan je imenovan za člana nadzornog odbora tvrtke AZELIJA EKO d.o.o., a za članove skupštine  su imenovani  Mario Kohanić i Stjepan Plesac. 
· Pročelnica Anita Srbelj-Dehlić informirala je vijećnike da će DUZS održati edukacije za članove Stožera ZIS i vatrogasnih zapovjednika i to 14.5. 2014 godine u vijećnici Općine Žakanje.
· Načelnik Nikola Sopčić informirao je vijećnike kako je u Velikoj Paki podignut spomenik poginulima u 2. svj.ratu te predlaže da se i u drugim naseljima inicira takvo obilježavanje budući da je na području općine Žakanje jako puno osoba koji su tada izgubili život.

7. sjednica Općinskog vijeća Općine Žakanje završila je u 19,30 sati.

U privitku Zapisnika nalazi se tonski zapis sa 7. Sjednica Općinskog vijeća Općine Žakanje.

           OPĆINSKOG VIJEĆA
Anita Srbelj-Dehlić, dipl. oec.


                  Vesna Hajsan-Dolinar, mag.ing.



            
